PROSJEKT- og HOVEDOPPGAVER 2006/2007
Nedenfor presenteres temaer for oppgavene med titler og innhold i stikkords form sammen med forslagsstillere og kontaktpersoner der dette er relevant. Ytterlig definering og avgrensing av oppgavene vil skje i endelig oppgavetekst etter avtale med de enkelte kandidater. 

Oppgavene kan formuleres til både å være prosjektoppgaver og hovedoppgaver. Det er vanlig at temaet på prosjektoppgaven videreføres i hovedoppgaven.  Noen av oppgavene inngår i langsiktige forskningsaktiviteter ved instituttet, og flere av oppgavene egner seg spesielt til fremtidige PhD oppgaver. Noen av oppgavene er foreslått av personer fra Marintek eller andre bedrifter.

Endelig omfang og detaljering av oppgavene og datoer for utlevering/innlevering gjøres etter avtale med faglærer.
Dersom noe annet ikke er avtalt, skal prosjekt- og hovedoppgavene skrives på engelsk. 

Oversikt over oppgaver (beskrivelser følger på de neste sidene):

· Effekt av bølger og skipsbevegelser på interaksjonseffekter mellom skrog og roterbare thrustere
· Numerisk Beregning av bølgemotstand på skip
· Rulledempning ved bruk av tunnellthrustere og azimuth-thrustere
· Roterbar thruster under et skrog – Coanda effekt
· Styre-egenskaper til trimaraner
· Thrust-tap for tunnell-thrustere
· Fartøyrespons i  kombinerte bølgesystem.
· Optimalisering av ror-twist med tanke på propulsjonsverknadsgrad og manøvrering
· Tilleggsmotstand i Bølger
· Design av optimale skrogformer for arbeidsbåter og mindre fiskefartøyer

Effekt av bølger og skipsbevegelser på interaksjonseffekter mellom skrog og roterbare thrustere

Bakgrunn: Forståelse og gode beregningsmodeller for interaksjonseffekter mellom skrog og roterbare thrustere er viktig for design av systemer for dynamisk posisjonering (DP). Fram til i dag har man ikke vært i stand til å ta hensyn til annet enn interaksjonseffekter i stille vann. Poenget med DP er imidlertid operasjon i sjøgang. Det er derfor stort behov for mer kunnskap og bedre beregningsmodeller for interaksjonseffekter i sjøgang. Oppgaven vil inngå i et forskningssamarbeid mellom NTNU, Marintek og Rolls-Royce, et såkalt University Technology Centre (UTC) med tema: ”Performance in a seaway”

Prosjekt: Studere litteraturen og sette seg inn i eksisterende beregningsmodeller for interaksjonseffekter. Basert på litteraturen og fysisk forståelse av problemet sette opp hypotese(r) for interaksjonseffekt under påvirkning av bølger og bevegelse. Lage plan for hvordan modellforsøk kan gjennomføres for å øke forståelsen og bygge semi-empiriske beregningsmodeller.

Master: Gjennomføre modellforsøk, og på det grunnlag beskrive virkningen av bevegelser og bølger på interaksjonseffektene, samt om mulig innføre virkningen av bevegelser og bølger i beregningsmodeller for interaksjonseffekter.

Forslagstiller: NTNU. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen


[image: image2]
Numerisk beregning av bølgemotstand
Bakgrunn: Det benyttes i økende grad numeriske beregningsverktøy til beregning av motstand på skip, og som hjelpemiddel til å optimalisere skrogform med tanke på minimalisering av motstand. Det er utført mange studier som sammenlikner numerisk beregnet motstand med motstand målt i modellforsøk, men det er få eller ingen studier der man har studert en slik sammenlikning systematisk for mange forskjellige skrogformer. MARINTEK har utviklet programmet ShipX Waveres for å beregne bølgemotstand numerisk. Dette er et meget brukervennlig program, som det er fort å lære seg å bruke. MARINTEK har, også som en del av ShipX-pakken, en stor database med resultater fra modellforsøk. Ideen er å gjøre en systematisk sammenlikning mellom modellforsøk og Waveres-beregninger, slik at man kan si noe om hvor godt Waveres vanligvis stemmer, og undersøke om det kan utvikles en form for korrelasjon – systematisk korreksjonsfaktor. 
Prosjekt: Sette seg inn i teorien bak Waveres (beregning av bølgemotstand med potensialteori). Kjøre en systematisk sammenlikning mellom Waveres og modellforsøk for mange ulike skip. Lage en sammenstilling av resultatene av sammenlikningen, og gi anbefalinger om hvordan Waveres best kan benyttes for å gjøre motstandsberegninger. Slike anbefalinger kan blant annet dreie seg om bruk av en korrelasjonsfaktor, men det kan også være andre ting.
Master: På en masteroppgave er det flere alternative veier å gå. En vei er å gjennomføre en grundigere studie som skal lede til endringer av Waveres eller måten det brukes på som igjen skal gi bedre overenstemmelse mellom forsøk og beregninger. En annen vei er å gå over til å benytte et mer avansert beregningsprogram, for eksempel Shipflow, som også håndterer effekter knyttet til viskøs strømning. 

Forslagstiller: NTNU/MARINTEK. 

Faglærer: Sverre Steen. Veileder på MARINTEK: Dariusz Fathi

Rulledempning ved bruk av tunnellthrustere og azimuth-thrustere

Bakgrunn: Rulledempning av skip som ligger stille er i dag basert på slingrekjøler og i noen tilfeller rulledempningstanker. Både for yachter og offshore-fartøyer (for eksempel stand-by fartøyer) er det stor interesse for reduksjon av rullebevegelser når fartøyer ligger stille. Slike fartøyer er som regel utstyrt med tunnell-thrustere, og i en del tilfeller også med azimuth-thrustere. Thrusterne benyttes gjerne til Dynamisk Posisjonering (DP). Det er mulig å samtidig benytte dem til å dempe rullebevegelsene, fordi DP-systemet arbeider mot saktevarierende driftkrefter, som har en annen periode enn rulleperioden.
Prosjekt: Studere tilsvarende systemer for rulledempning av skip ved bruk av ror, samt annen relevant litteratur. Gjøre beregninger av nødvendig thrustkraft og dempe-effekt.  

Master: Lage en beregningsmodell som inkluderer tapseffekter og dynamiske effekter. Lage et enkelt kontrollsystem for styring av thrusterne. Gjøre simuleringsstudier. Om man på grunnlag av prosjektoppgaven finner det hensiktsmessig kan det gjennomføres modellforsøk med systemet.  

Forslagstiller: NTNU. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen


[image: image4]
Roterbar thruster under et skrog – Coanda effekt

Kunnskap om thrusttapsfaktorer er viktig ved design av dynamiske posisjoneringsssystemer, både for dimensjonering av thrustere og ved design av kontroll-algoritmer. En viktig thrusttapsfaktor er knyttet til thrustere som arbeider under et skrog (vanlig på semi-sub plattformer, skip med ”sving-up” og nedsenkbare thrustere osv.). Faktorer av betydning for thrusttapet er: vertikal avstand fra skroget, lengde av skrogbunnen i propellstrålens retning, vertikal vinkling av thrusteren, propellbelastning, slagradius, skipshastighet, og muligens også skipets dypgang. 
Prosjektoppgave:

Gjennomgå eksisterende litteratur og forsøksresultater. Lage en analytisk/empirisk beregningsmodell for tapseffekter. Identifisere behov for å framskaffe ytterligere forsøksdata.  Planlegge et modellforsøk for å framskaffe slike data.
Master:

Gjennomføre modellforsøk og oppdatere og utvide beregningsmodellen.

Forslagstiller: Kourosh Koushan, som også vil fungere som veileder/rådgiver. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen

Thrust-tap for tunnell-thrustere

Bakgrunn: Tunnel-thrustere er meget utbredt på store og små skip. For dimensjonering og operasjon av tunnel-thrustere, bruk av tunnel-thrustere i DP-systemer osv, er det av stor interesse å vite mest mulig nøyaktig hvilke krefter som thrusteren gir.

Oppgave:
Gjennomgå litteraturen og gi en oversikt over eksisterende kunnskap om thrust-tapseffekter på tunnel-thrustere.

Gjøre supplerende modellforsøk med tunnel-thruster

Lage empirisk modell for hvordan tunnel-thrusterens virkning avhenger av forover-hastighet, skipsbevegelser og utforming av tunnel-åpningene, samt hvor lang tid det tar for thrusten å bygge seg opp.

Forslagstiller: NTNU/Marintek. Oppgaven vil inngå i University Technology Centre som drives i samarbeid med Rolls-Royce.

Veiledere: Erik Lehn, Knut Minsaas, Kourosh Koushan

Faglærer: Sverre Steen

Skalaeffekt på rorkrefter, alternativ prosedyre for propulsjonsprøver
Den siste tida har fokusen på ror-propell-interaksjon auka for å redusere totalt drivstofforbruk. Vi er ofte med på modellforsøk der ein testar ut ulike rordesign og plasseringar for å finne den optimale løysinga. Ingen av modelltankane som vi kjenner til skalerer i dag rorkreftene sine i propulsjonsforsøk (utanom den generelle skaleringar av appendiks). Dette er sikkert greitt så lenge ein testar ut berre eitt ror, men når ein begynner å sjå på små endringar i verknadsgrad pga. relativt store endringar i rordesign, så trur vi at skalaeffektane ikkje kan ignorerast. Enkelte modelltankar har utvikla metodar for å skalere kreftene på POD. Ror og POD er i prinsippet det same med tanke på skalaeffektar. Holtrop skriver i paperet ”Extrapolation of propulsion tests for ships with appendages and comlex propulsors” følgande: ”(…) ordinary rudder behind a propeller could be regarded as such a passive propulsion component as the stator action and the scale effects on the drag cannot be ignored (…)”.

Forslagstiller: Rolls-Royce v/Kåre Nerland. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen

Fartøyrespons i  kombinerte bølgesystem.
Dette er ei oppgåve som kan formulerast med tema innan både bevegelsesrespons og oseanografi. Ein reel sjøtilstand er ofte sammensatt av uavhengige bølgesystem, f.eks vindsjø og dønning, der dei to komponentane som regel har ulikt frekvensinnhald og ulik forplantnings-retning.

RRM har fått undersøkt bølgeklimaet på ulike havområde med hensyn på slike sammensatte bølgesystem.  For sjø-tilstandar i området 2-4 meter (total signifikant), viser undersøkelsen at Ekofisk, Haltebanken og Foinhaven har to identifiserbare bølgesystem i sine retningsspekter i  h.v. 31, 89 og 45 prosent av tida.

I tilegg til at studenten bør sette seg inn i forståelsen av havmiljø-delen (rapport  tilgjengelig frå RRM), kan ein studere ein gitt respons ved å samanlikne resultat (langtidsstatistikk) frå ein bestemt lokasjon ved  bruk av standard to-frekvenstabell (Hs/Tp) i eit vindsjøspekter med (Hs/Tp/Theta) for dei to bølgesystema.

Her kan til dømes ein og to-toppa bølgespekter i VERES nyttast til å estimere forskjellen i operabilitet for eit gitt farty/respons ved bruk av desse to metodane.  Dessutan kan det vere interessant å studere optimal orientering med hensyn til ein bestemt respons i samansette bølgesystem. RRM vil kunne bidra med fartøys-karakteristikkar (RAO) og aktuelle respons-kriterie.
Forslagstiller: Rolls-Royce v/ Karl H. Halse og Leif Vartdal. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen

Optimalisering av ror-twist med tanke på propulsjonsverknadsgrad og manøvrering
Å ”twiste” roret (vri framkanten av roret mot rotasjonen i propellstrålen) har blitt meir vanleg dei siste åra. Dette starta som eit tiltak for å redusere sjølvindusert rorkavitasjon. Vi har sett at twisting av ror også aukar propulsjons-verknadsgrada dersom twisten blir utforma rett. Vi har også sett eksempel på at twisting ikkje gir nokon effekt, men dette kan skyldast dårlig design av twistinga. Vidare har vi sett at twisting kan auke manøvereigenskapane.  Kunnskapen rundt korleis ein skal designe twisten er i dag er mangelfull, men vi har indikasjonar på at det gir eit potensiale for å auke propulsjonsverknadsgrad og manøverevna. Ein studie av dette er derfor veldig interessant. 

Både CFD og eksperiment kan brukast i denne oppgåva.
Forslagstiller: Rolls-Royce v/Kåre Nerland. Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen

Tilleggsmotstand i Bølger

Bakgrunn: Til sjøs er det sjelden stille vann. Med økende fokus på energiøkonomisering også på skip er det viktig med bedre kunnskaper om tilleggsmotstand på skip på grunn av sjøgang. Dagens beregningsmetoder er mangelfulle, spesielt for relativt lave og korte bølger, slik skip møter mesteparten av tiden. Et viktig start-punkt for utvikling av bedre metoder er omfattende og nøyaktige forsøksresultater. 

Oppgave: 

Kartlegge eksisterende forsøksresultat og beregnings metoder for tilleggsmotstand i sjøgang, gjøre en vurdering av disse, og klarlegge behovet for nye undersøkelser og beregningsmetoder. 
Planlegge nye forsøk i slepetanken, der man separat måler tilleggsmotstand på forskip, midtskip og akterskip, og der man prøver ut ulike baug-utforminger.

Forslagstiller: Sverre Steen.  Oppgaven vil inngå i University Technology Centre, som drives i samarbeid med Rolls-Royce.

Faglærer: Sverre Steen

Design av optimale skrogformer for arbeidsbåter og mindre fiskefartøyer
Bakgrunn: Til bruk blant annet i oppdrettsnæringen produseres i dag et ganske stort antall såkalte arbeidsbåter. Båtene er under femten meter lange, skal ha ganske stor lastekapasitet og stort dekksareal, dessuten er det ønske om så stor hastighet som mulig. Resultatet er ofte fartøyer som har en ugunstig skrogform, med stor motstand og som lager store bølger. Her er altså et betydelig potensiale for å utvikle bedre skrogformer. For mindre fiskefartøyer (lengde under 15 m) har man en tilsvarende problematikk. 

I regi av Norsk Industri gjennomføres forskningsprosjektet Alumarin i samarbeid med seks båtbyggere. Prosjektet har så langt fokusert på bruk av friksjonssveiste aluminiumspaneler til bygging av slike båter som nevnt over. I en videreføring av prosjektet skal man se på hvordan man kan gi disse båtene gunstigere skrogform, samtidig som man i størst mulig grad framstiller skroget av slike friksjonssveiste paneler, som blant annet har den egenskap at de vanskelig kan benyttes til å lage dobbeltkrumme flater.

Oppgave: 

Kartlegge ulike typer arbeidsbåter og fiskebåter som er aktuelle i prosjektet. Kartlegge krav, ønsker, rammebetingelser og begrensninger som skal tas hensyn til i designen. Designe skrogformer for et antall ulike typer. Vurdere skrogformene i forhold til hverandre og i forhold til krav knyttet til sjøegenskaper og motstand/effektforbruk. Velge ut de beste alternativene og gjennomføre modellforsøk med disse. Foreslå ytterligere forbedringer og endelig skrogdesign.  
Oppgaven egner seg godt for samarbeid mellom to studenter, der en kan konsentrere seg om hydrodynamiske aspekt og en kan konsentrere seg om prosjekteringsmetodikk.

Forslagstiller: Sverre Steen.  Oppgaven vil gjøres i samarbeid med Alumarin-prosjektet, som også dekker kostnader til modellforsøk og andre direkte utgifter.

Faglærer: Sverre Steen og/eller Harald Ellingsen

Design av optimale skrogformer for neste generasjons offshore fartøy

Bakgrunn: På grunn av økende brennstoffkostnader er det ønske om å designe offshore-fartøyer med best mulig transporteffektivitet og lavest mulig effektforbruk i transit. Dette er relativt nytt i sammenheng med slike fartøyer, der fokus til nå i større grad har vært på stor bollard pull og evne til posisjonering i hardt vær. Det er fortsatt fokus på gode sjøegenskaper, men i tillegg til posisjoneringsevne er det økende fokus på komfort for mannskapet. I samarbeid med et design-kontor er det startet et prosjekt som går ut på å utvikle neste generasjons offshore-fartøy. 
Oppgave: 

Kartlegge rammebetingelsene for nye design i samarbeid med design-kontoret. Generere alternative skrogformer. Vurdere skrogformene i forhold til hverandre og i forhold til krav knyttet til sjøegenskaper og motstand/effektforbruk. Velge ut de beste alternativene og gjennomføre modellforsøk med disse. Foreslå ytterligere forbedringer og endelig skrogdesign.  
Oppgaven egner seg godt for samarbeid mellom to studenter, der en kan konsentrere seg om hydrodynamiske aspekt og en kan konsentrere seg om prosjekteringsmetodikk.

Forslagstiller: MARINTEK
Faglærer: Sverre Steen. Veileder hos MARINTEK: Magnus Tvete

